Turneringen havde deltagelse af ni hold, der først spillede et grundspil med 36 kampe til hvert hold. Derefter gik de otte bedste hold videre til slutspillet om DM-medaljer, der bestod af kvartfinaler, semifinaler og finale, hvor alle opgør blev afviklet bedst af syv kampe. For første gang blev uafgjorte slutspilskampene afgjort i [[sudden death]] uden tidsbegrænsning, således at kampene ikke længere kunne afgøres i [[straffeslagskonkurrence]]. Det medførte en ny rekord for den længste ishockeykamp i [[Superisligaen|den danske liga]], da anden kamp i kvartfinaleserien mellem [[Frederikshavn White Hawks]] og [[Nordsjælland Cobras]] den [[20. februar]] [[2005]] først blev afgjort efter 124 [[minut]]ter og  og 18 [[sekund]]er, dvs. i 7. periode.
Sport Kultur